ddrg/super_eurlex huggingface dataset:
Euroopa Liidu Teataja L 173 , 01/07/1986 Lk 0044 - 0044

Soomekeelne eriväljaanne: Peatükk 3 Köide 21 Lk 0118

Rootsikeelne eriväljaanne: Peatükk 3 Köide 21 Lk 0118



Komisjoni määrus (EMÜ) nr 2029/86, 30. juuni 1986, millega muudetakse määrust (EMÜ) nr 1680/78 linnaste eksporditoetuste korrigeerimise kohta määruse (EMÜ) nr 2727/75 artikli 16 lõike 4 alusel EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta, [1] viimati muudetud määrusega (EMÜ) nr 1579/86, [2] eriti selle artikli 16 lõiget 6, ning arvestades, et: määrusega (EMÜ) nr 2727/75 sätestatakse, et teraviljade turustusaasta algab edaspidi 1. juulil ning et ülekandehüvitise puudumise korral korrigeeritakse turustusaasta lõpus laos olnud linnaste puhul või kõnealusel kuupäeval laos olnud odrast valmistatud linnaste puhul turustusaasta esimese kolme kuu ekspordi jaoks eelnevalt kinnitatud toetust kõnealuse eelmise turustusaasta viimasel kuul kohaldatud künnishinna alusel; komisjoni määrust (EMÜ) nr 1680/78 [3] tuleks vastavalt muuta; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1680/78 muudetakse järgmiselt. 1. Artikkel 1 asendatakse järgmisega: "Artikkel 1 1. Käesoleva määruse sätteid kohaldatakse turustusaasta lõpul laos olevate linnaste ja odra suhtes, millele ei ole määruse (EMÜ) nr 2727/75 artiklis 9 osutatud ülekandehüvitist määratud ja mida eksporditakse linnastena järgmise turustusaasta kolme esimese kuu jooksul litsentsi alusel, mille suhtes oli eelnevalt kinnitatud toetus enne 1. juulit. 2. Ekspordipäevaks määratakse kuupäev, mil komisjoni määruse (EMÜ) nr 3183/80 [1] EÜT L 338, 13.12.1980, lk 1. artikli 22 lõikes 1 osutatud tolliformaalsused on täidetud." 2. Artiklis 2 asendatakse kuupäev "31. juuli" kuupäevaga "30. juuni". 3. Artikli 3 lõikes 1 asendatakse sõna "augusti" sõnaga "juuli" ning kuupäev "31. juuli" kuupäevaga "30. juuni". 4. Lisa pealkiri asendatakse järgmisega: "Põhiandmed, mis tuleb esitada teates 30. juuni seisuga laos olevate linnaste ja odrakoguste kohta" . Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuni 1986 Komisjoni nimel asepresident Frans Andriessen [1] EÜT L 281, 1.11.1975, lk 1. [2] EÜT L 139, 24.5.1986, lk 29. [3] EÜT L 193, 18.7.1978, lk 10. --------------------------------------------------
Euroopa Liidu Teataja L 311 , 06/11/1986 Lk 0016 - 0016

Soomekeelne eriväljaanne: Peatükk 3 Köide 22 Lk 0039

Rootsikeelne eriväljaanne: Peatükk 3 Köide 22 Lk 0039



Komisjoni määrus (EMÜ) nr 3393/86, 5. november 1986, millega muudetakse määrust (EMÜ) nr 2730/81, millega kehtestatakse piima- ja piimatootesektoris pakkumismenetluste algatamise õigusega asutuste nimekiri importivates kolmandates riikides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 1335/86, [2] eriti selle artikli 13 lõiget 3 ja artikli 17 lõiget 4, ning arvestades, et: komisjoni määrusega (EMÜ) nr 2730/81, [3] viimati muudetud määrusega (EMÜ) nr 2877/85, [4] kehtestatakse piima- ja piimatootesektoris pakkumismenetluste algatamise õigusega asutuste nimekiri importivates kolmandates riikides; kõnealust määrust tuleks muuta, pidades silmas komisjoni käsutuses olevat kõige uuemat teavet asjaomaste importivate riikide kaubandustavade kohta ning kõnealuste asutuste staatust; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2730/81 lisas muudetakse menetlust algatavate asutuste nimekirja Jordaania ja Tuneesia osas järgmiselt: "Importiv riik | Menetlust algatav asutus | Jordaania | Civil Service Consumer Corporation Ein Ghazal – Amman PO box 9706 Amman Jordan Armed Forces-HQ Abdali – Amman PO box 79 Amman Jordan Dairy Company Rusa' yfi – Zarga PO box 45 Rusa' yfi PO box 6474 Amman Ministry of Supply Amman – Shmeisani PO box 830 Amman Military Consumer Corporation Amman-Jebel Al Weibdeh PO box 9030 Amman | Tuneesia | Centrale Laitière Tunisie lait SA 4040 Sidi Bou Ali Office des Terres Domaniales Direction de la Production Animale 43 rue d'Iran Tunis Société tunisienne de l'industrie laitière 24, avenue de France Tunis" | Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. november 1986 Komisjoni nimel asepresident Frans Andriessen [1] EÜT L 148, 28.6.1968, lk 13. [2] EÜT L 119, 8.5.1986, lk 19. [3] EÜT L 272, 26.9.1981, lk 25. [4] EÜT L 277, 17.10.1985, lk 12. --------------------------------------------------
Euroopa Liidu Teataja L 316 , 11/11/1986 Lk 0009 - 0009

Soomekeelne eriväljaanne: Peatükk 3 Köide 22 Lk 0043

Rootsikeelne eriväljaanne: Peatükk 3 Köide 22 Lk 0043



Komisjoni määrus (EMÜ) nr 3425/86, 10. november 1986, millega muudetakse määrust (EMÜ) nr 2388/84 teatavate veise- ja vasikalihakonservide eksporditoetuste kohaldamise üksikasjalike erieeskirjade kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EMÜ) nr 3768/85, [2] eriti selle artikli 18 lõiget 6, ning arvestades, et: komisjoni määruses (EMÜ) nr 2388/84, [3] muudetud määrusega (EMÜ) nr 1032/86, [4] sätestatakse, et teatavate konservide puhul, mis vastavad kõnealuses määruses sätestatud tingimustele ja mida eksporditakse kolmandatesse riikidesse, võib anda eritoetust, kui tooted valmistatakse nõukogu määruse (EMÜ) nr 565/80 [5] artiklis 4 sätestatud korras; pärast kõnealuse määruse jõustumist saadud kogemusi silmas pidades tuleks konservide maksimummassi tõsta 500 grammilt 2500 grammile; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2388/84 artikli 2 kolmas taane asendatakse järgmisega: "— olema pakendatud plekktoosidesse, mille tooteühiku netomass on kuni 2500 grammi." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 3. novembrist 1986. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. november 1986 Komisjoni nimel asepresident Frans Andriessen [1] EÜT L 148, 28.6.1968, lk 24. [2] EÜT L 362, 31.12.1985, lk 8. [3] EÜT L 221, 18.8.1984, lk 28. [4] EÜT L 95, 10.4.1986, lk 17. [5] EÜT L 62, 7.3.1980, lk 5. --------------------------------------------------
Euroopa Liidu Teataja L 041 , 18/02/1986 Lk 0015 - 0015

Soomekeelne eriväljaanne: Peatükk 3 Köide 20 Lk 0100

Rootsikeelne eriväljaanne: Peatükk 3 Köide 20 Lk 0100



Komisjoni määrus (EMÜ) nr 344/86, 17. veebruar 1986, millega muudetakse tagatiste osas määrusi (EMÜ) nr 626/85 ja (EMÜ) nr 2077/85 EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. märtsi 1977. aasta määrust (EMÜ) nr 516/77 puu- ja köögiviljatooteturu ühise korralduse kohta, [1] viimati muudetud määrusega (EMÜ) nr 3768/85, [2] eriti selle artikli 4 lõiget 8, võttes arvesse nõukogu 14. märtsi 1977. aasta määrust (EMÜ) nr 525/77, millega kehtestatakse ananassikonservide tootmistoetuste süsteem, [3] viimati muudetud määrusega (EMÜ) nr 1699/85, [4] eriti selle artiklit 8, ning arvestades, et: komisjoni 22. juuli 1985. aasta määruse (EMÜ) nr 2220/85 (millega sätestatakse põllumajandustoodete tagatissüsteemi ühised üksikasjalikud rakenduseeskirjad) [5] III jaotises sätestatakse tagatiste andmise vormid; sama määruse artikli 19 lõikes 1 sätestatakse seoses ettemaksetega esitatud tagatiste vabastamine; sellest tulenevalt tuleks tunnistada kehtetuks komisjoni 12. märtsi 1985. aasta määruse (EMÜ) nr 626/85 (töötlemata kuivatatud viinamarjade ja viigimarjade ostmise, müümise jaladustamise kohta ladustusasutuste poolt) [6] ja komisjoni 25. juuli 1985. aasta määruse (EMÜ) nr 2077/85 (milles sätestatakse ananassikonservide tootmistoetuse üksikasjalikud rakenduseeskirjad) [7] vastavad sätted; käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 626/85 artikli 21 lõike 1 teine lõik ning määruse (EMÜ) nr 2077/85 artikli 4 lõige 4 ja artikli 5 lõige 1 tunnistatakse kehtetuks. Artikkel 2 Käesolev määrus jõustub 1. märtsil 1986. Määruse (EMÜ) nr 2077/85 artikli 5 lõiget 1 kohaldatakse jätkuvalt enne käesoleva määruse jõustumist esitatud tagatiste suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. veebruar 1986 Komisjoni nimel asepresident Frans Andriessen [1] EÜT L 73, 21.3.1977, lk 1. [2] EÜT L 362, 31.12.1985, lk 8. [3] EÜT L 73, 21.3.1977, lk 46. [4] EÜT L 163, 22.6.1985, lk 12. [5] EÜT L 205, 3.8.1985, lk 5. [6] EÜT L 72, 13.3.1985, lk 7. [7] EÜT L 196, 26.7.1985, lk 28. --------------------------------------------------
Euroopa Liidu Teataja L 361 , 20/12/1986 Lk 0018 - 0018

Soomekeelne eriväljaanne: Peatükk 3 Köide 22 Lk 0099

Rootsikeelne eriväljaanne: Peatükk 3 Köide 22 Lk 0099



Komisjoni määrus (EMÜ) nr 3886/86, 19. detsember 1986, millega muudetakse määrust (EMÜ) nr 1119/79, millega nähakse ette seemnete impordilitsentside süsteemi rakendamise erisätted EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. oktoobri 1971. aasta määrust (EMÜ) nr 2358/71 seemneturu ühise korralduse kohta, [1] viimati muudetud määrusega (EMÜ) nr 1355/86, [2] eriti selle artikli 4 lõiget 2, ning arvestades, et: määruse (EMÜ) nr 2358/71 artiklis 4 sätestatakse, et teatavate seemnesektori toodete puhul nõutakse impordilitsentse; komisjoni määrusega (EMÜ) nr 2811/86 [3] muudetakse muu hulgas komisjoni määrust (EMÜ) nr 1117/79 (millega määratletakse impordilitsentside süsteemi kuuluvad seemnesektori tooted), [4] et lisada seemneks ettenähtud hübriidsorgo impordilitsentside süsteemiga hõlmatud toodete hulka; määrust (EMÜ) nr 1119/79 [5] tuleks vastavalt muuta; käesoleva määrusega ettenähtud meetmed on kooskõlas seemneturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1119/79 artiklist 1 jäetakse välja sõnad "seemneks ettenähtud hübriidmaisi". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 1986 Komisjoni nimel asepresident Frans Andriessen [1] EÜT L 246, 5.11.1971, lk 1. [2] EÜT L 118, 7.5.1986, lk 1. [3] EÜT L 260, 12.9.1986, lk 8. [4] EÜT L 139, 7.6.1979, lk 11. [5] EÜT L 139, 7.6.1979, lk 13. --------------------------------------------------
Euroopa Liidu Teataja L 267 , 19/09/1986 Lk 0013 - 0013

Soomekeelne eriväljaanne: Peatükk 3 Köide 21 Lk 0273

Rootsikeelne eriväljaanne: Peatükk 3 Köide 21 Lk 0273



Komisjoni määrus (EMÜ) nr 2889/86, 18. september 1986, millega muudetakse määrust (EMÜ) nr 3143/85 kontsentreeritud võina otsetarbimiseks ettenähtud sekkumisvõi müügi kohta alandatud hindadega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 1335/86, [2] eriti selle artikli 6 lõiget 7, ning arvestades, et: komisjoni määrusega (EMÜ) nr 3143/85, [3] viimati muudetud määrusega (EMÜ) nr 1741/86, [4] on kehtestatud kontsentreeritud võina otsetarbimiseks ettenähtud sekkumisvõi alandatud hindadega müümise kava; määruse (EMÜ) nr 3143/85 artikli 4 lõikega 4 on määratud või kontsentreeritud võiks töötlemise ja kontsentreeritud või pakendamise tähtajad; komisjoni määrusega (EMÜ) nr 1325/86 [5] on kehtestatud erand enne 1. maid 1986 sõlmitud lepingute tähtajast, kuna kontsentreeritud või ebasoodsate müügisuundumuste tõttu ei olnud ettevõtjatel võimalik tähtajast kinni pidada, ilma et oleks tekkinud märkimisväärne kommertsrisk seoses siseriiklikes õigusnormides ettenähtud kohustusega märkida pakenditele tarvitamise lõpptähtpäev; kontsentreeritud või kasutamise edendamiseks algatatud reklaamikampaania ei anna veel mõnda aega tulemusi; seepärast tuleks enne 1. maid 1986 sõlmitud lepingute tähtaega veel pikendada, et ettevõtjad saaksid reklaamikampaaniast kasu; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3143/85 artikli 4 lõike 4 teises lõigus asendatakse kuupäev "1. septembril 1986" kuupäevaga "1. novembril 1986." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. september 1986 Komisjoni nimel asepresident Frans Andriessen [1] EÜT L 148, 28.6.1968, lk 13. [2] EÜT L 119, 8.5.1986, lk 19. [3] EÜT L 298, 12.11.1985, lk 9. [4] EÜT L 151, 5.6.1986, lk 20. [5] EÜT L 117, 6.5.1986, lk 14. --------------------------------------------------
Euroopa Liidu Teataja L 331 , 25/11/1986 Lk 0009 - 0009

Soomekeelne eriväljaanne: Peatükk 3 Köide 22 Lk 0063

Rootsikeelne eriväljaanne: Peatükk 3 Köide 22 Lk 0063



Komisjoni määrus (EMÜ) nr 3574/86, 24. november 1986, millega muudetakse määrust (EMÜ) nr 2806/79 liikmesriikide ja komisjoni teatava vastastikuse sealihasektorialase teabevahetuse kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EMÜ) nr 1475/86, [2] eriti selle artiklit 22, ning arvestades, et: alates 1. augustist 1986 tuleb searümpade noteeringud ühenduses kindlaks määrata nõukogu määrusega (EMÜ) nr 3220/84 [3] sätestatud ühenduse searümpade liigitusskaala kohaselt; liikmesriigid võivad siiski kuni 31. detsembrini 1988 jätkata nõukogu määrusega (EMÜ) nr 2760/75 [4] kindlaksmääratud skaala kohaldamist; komisjoni määrusega (EMÜ) nr 2806/79 [5] nähakse ette teatav liikmesriikide ja komisjoni vaheline teabevahetus sealihasektori hindade kohta; kõnealust määrust tuleks muuta, pidades silmas komisjoni 25. juuli 1986. aasta määrust (EMÜ) nr 2342/86, milles käsitletakse searümpade keskmise hinnaga seotud turustusetappi ning sätestatakse määruse (EMÜ) nr 3220/84 [6] (millega määratletakse uuesti searümpade keskmise turuhinna kindlaksmääramise alus) ajutised rakenduseeskirjad; käesoleva määrusega ettenähtud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2806/79 muudetakse järgmiselt. 1. Artikli 1 lõike 1 punkt a asendatakse järgmisega: "a) komisjoni määruse (EMÜ) nr 2342/86 [1] EÜT L 203, 26.7.1986, lk 18. kohaselt kindlaksmääratud noteeringud;" 2. Artikkel 2 asendatakse järgmisega: "Artikkel 2 Liikmesriigid edastavad komisjonile kord kuus eelmise kuu kohta järgmise teabe: - kui kohaldatakse nõukogu määrust (EMÜ) nr 3220/84, [1] EÜT L 301, 20.11.1984, lk 1. searümpade noteeringute keskmise kõnealuse määruse artikli 3 lõikes 2 nimetatud kaubaklasside E kuni P kohta; - kui kohaldatakse määrust (EMÜ) nr 2760/75, searümpade noteeringute keskmise kõnealuse määruse I lisas nimetatud kaubaklasside E kuni IV kohta." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. november 1986 Komisjoni nimel asepresident Frans Andriessen [1] EÜT L 282, 1.11.1975, lk 1. [2] EÜT L 133, 21.5.1986, lk 39. [3] EÜT L 301, 20.11.1984, lk 1. [4] EÜT L 282, 1.11.1975, lk 10. [5] EÜT L 319, 14.12.1979, lk 17. [6] EÜT L 203, 26.7.1986, lk 18. --------------------------------------------------
Euroopa Liidu Teataja L 065 , 07/03/1986 Lk 0018 - 0018

Soomekeelne eriväljaanne: Peatükk 3 Köide 20 Lk 0151

Rootsikeelne eriväljaanne: Peatükk 3 Köide 20 Lk 0151



Komisjoni määrus (EMÜ) nr 715/86, 6. märts 1986, millega muudetakse määrust (EMÜ) nr 3143/85 kontsentreeritud võina otsetarbimiseks ettenähtud sekkumisvõi müügi kohta alandatud hindadega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 3768/85, [2] eriti selle artikli 6 lõiget 7, ning arvestades, et: komisjoni määruses (EMÜ) nr 3143/85, [3] viimati muudetud määrusega (EMÜ) nr 713/86, [4] sätestatakse kontsentreeritud võina otsetarbimiseks ettenähtud sekkumisvõi müük alandatud hindadega; määruse (EMÜ) nr 3143/85 artikli 2 lõikes 4 ja artikli 4 lõikes 4 sätestatakse või väljaviimise, kontsentreeritud võiks töötlemise ja kontsentreeritud või pakkimise tähtajad; kogemused on näidanud, et ettevõtjatel on raskusi nimetatud tähtaegadest kinnipidamisega; seepärast tuleks neid tähtaegu pikendada; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 3143/85 muudetakse järgmiselt. 1. Artikli 2 lõike 4 kolmandas lõigus asendatakse sõnad "12 päeva" sõnadega "15 päeva". 2. Artikli 4 lõikes 4 asendatakse sõnad "60 päeva" sõnadega "90 päeva". Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse juba sõlmitud lepingute suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 6. märts 1986 Komisjoni nimel asepresident Frans Andriessen [1] EÜT L 148, 28.6.1968, lk 13. [2] EÜT L 362, 31.12.1985, lk 8. [3] EÜT L 298, 12.11.1985, lk 9. [4] EÜT L 65, 7.3.1986, lk 16. --------------------------------------------------
Euroopa Liidu Teataja L 348 , 10/12/1986 Lk 0032 - 0032

Soomekeelne eriväljaanne: Peatükk 3 Köide 22 Lk 0094

Rootsikeelne eriväljaanne: Peatükk 3 Köide 22 Lk 0094



Komisjoni määrus (EMÜ) nr 3749/86, 9. detsember 1986, millega määratakse kindlaks riisisektori maksude ja toetuste arvutamise rakendusjuht EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 11. juuni 1985. aasta määrust (EMÜ) nr 1676/85 ühise põllumajanduspoliitika raames kohaldatava arvestusühiku väärtuse ja ümberarvestuskursside kohta, [1] eriti selle artikli 5 lõiget 3, ning arvestades, et: vastavalt komisjoni määrusele (EMÜ) nr 3294/86 [2] tuleb ümberarvestuskurss kindlaks määrata, kasutades valuutakoefitsienti, mida arvutatakse ja kohaldatakse nagu kursikompensatsioone; vastavalt määruse (EMÜ) nr 1676/85 artiklile 4 kohaldatakse põllumajandusliku ümberarvestuskursi muutmisel muudatust summade suhtes, mille puhul rakendusjuht on pärast muudatuse jõustumist; vastavalt kõnealuse määruse artikli 5 lõike 1 punktile a käsitatakse kaubanduses makstavate või saadavate summade rakendusjuhuna impordi või ekspordiga seotud formaalsuste täitmist; selle tulemusena võivad eelnevalt kindlaksmääratud maksude ja toetuste summad erineda omavääringust sõltuvalt; maksude ja toetuste eelneva kindlaksmääramisega kaasneb risk ettevõtjate jaoks; seetõttu tuleks maksude või toetuste eelneva kindlaksmääramise taotluse vastuvõtmise kuupäev määratleda kõnealuste summade omavääringusse ümberarvestamisel kohaldatava ümberarvestuskursi rakendusjuhuna; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Riisisektoris kohaldatavate maksude ja toetuste summade omavääringusse ümberarvestamise rakendusjuht on: - kõnealuste summade eelneva kinnitamise korral päev, mil eelkinnitustaotlus on esitatud, - eelneva kinnitamise korral pakkumismenetluse teel pakkumiste esitamise tähtpäev. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. detsember 1986 Komisjoni nimel asepresident Frans Andriessen [1] EÜT L 164, 24.6.1985, lk 1. [2] EÜT L 304, 30.10.1986, lk 25. --------------------------------------------------
Euroopa Liidu Teataja L 065 , 07/03/1986 Lk 0016 - 0016

Soomekeelne eriväljaanne: Peatükk 3 Köide 20 Lk 0150

Rootsikeelne eriväljaanne: Peatükk 3 Köide 20 Lk 0150



Komisjoni määrus (EMÜ) nr 713/86, 6. märts 1986, millega muudetakse määrust (EMÜ) nr 3143/85 kontsentreeritud võina otsetarbimiseks ettenähtud sekkumisvõi müügi kohta alandatud hindadega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 3768/85, [2] eriti selle artikli 6 lõiget 7, ning arvestades, et: komisjoni määrusega (EMÜ) nr 3143/85, [3] viimati muudetud määrusega (EMÜ) nr 3812/85, [4] on kehtestatud kontsentreeritud võina otsetarbimiseks ettenähtud sekkumisvõi alandatud hindadega müümise kord; määruse (EMÜ) nr 3143/85 artiklis 5 on sätestatud, et kontsentreeritud võile võib lisada teatavaid aineid; kogemustest lähtudes tuleks lubada ka naatriumkloriidi lisamist; kõnealuses artiklis sätestatud I ja II valemi alusel võile lisatud stigmasterooli sitosteroolisisaldust tuleks samuti muuta; määruse (EMÜ) nr 3143/85 artikli 5 lõikes 4 on sätestatud, et kontsentreeritud või pakenditel peavad olema selgelt ja loetavalt trükitud teatavad märked; taanikeelset märget tuleks täiendada; käesoleva määrusega sätestatud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3143/85 artiklit 5 muudetakse järgmiselt. 1. Lõike 1 teine lõik asendatakse järgmisega: "Kontsentreeritud võile võib lisada kuni 2 % piima rasvavaba kuivaine komponente ja/või 0,5 % letsitiini (E 322) ja/või 0,75 % naatriumkloriidi." 2. Lõikes 2 asendatakse I ja II valemis sõnad "4 % sitosterooli" sõnadega "6 % sitosterooli". 3. Lõike 4 esimene taane asendatakse järgmisega: "Stege- og bagesmør" või "stegesmør". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 6. märts 1986 Komisjoni nimel asepresident Frans Andriessen [1] EÜT L 148, 28.6.1968, lk 13. [2] EÜT L 362, 31.12.1985, lk 8. [3] EÜT L 298, 12.11.1985, lk 9. [4] EÜT L 368, 31.12.1985, lk 3. --------------------------------------------------